pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงแรงงาน หารือทูตไทยประจำฟินแลนด์ ฤดูกาลปี 2023 ปรับรูปแบบเดินทางไปทำงานโดยนายจ้างจัดส่ง
วันพุธที่ 26 ตุลาคม 2565
กระทรวงแรงงาน หารือทูตไทยประจําฟินแลนด์ ฤดูกาลปี 2023 ปรับรูปแบบเดินทางไปทํางานโดยนายจ้างจัดส่ง
วันที่ 25 ตุลาคม 2565 นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มอบหมายตนเป็นประธานในการประชุม
หารือทิศทางการศึกษาวิเคราะห์กรอบกฎหมายที่เกี่ยวข้องของฟินแลนด์และของไทย ณ ห้องประชุมเทียน อัชกุล ชั้น 10 กรมการจัดหางานโดยมีนายไพโรจน์ โชติกเสถียร อธิบดีกรมการจัดหางาน และนางสาวชวนาถ ทั่งสัมพันธ์ เอกอัครราชทูต ณ กรุงเฮลซิงกิ และคณะ
นายสุรชัย กล่าวว่า สืบเนื่องจากที่ ท่านรัฐมนตรีว่าการกระทรวงแรงงานได้เดินทางไปพบปะ เยี่ยมเยียนแรงงานไทยที่เก็บผลไม้ป่าในฟินแลนด์และสวีเดน ช่วงเดือนกันยายน 2565 ท่านรัฐมนตรีได้มอบหมายให้กระทรวงแรงงานดําเนินความร่วมมือกับสถานเอกอัครราชทูต ณ กรุงเฮลซิงกิ กระทรวงการต่างประเทศ เพื่อร่วมกันศึกษา วิเคราะห์กรอบกฎหมายที่เกี่ยวข้องของฟินแลนด์และของไทย ต่อมาสถานเอกอัครราชทูต ณ กรุงเฮลชิงกิ
ได้ประสานขอหารือทิศทางเกี่ยวกับการศึกษา วิเคราะห์กรอบกฎหมาย ดังกล่าว ซึ่งจากการประชุมในวันนี้ได้ข้อสรุปว่า ในฤดูกาลปี 2023 กรมการจัดหางาน จะกําหนดให้ผู้ประสานงานในประเทศไทยจดทะเบียนเป็นนิติบุคคล และจัดส่งแรงงานไทยไปทํางานเก็บผลไม้ป่าที่ฟินแลนด์ด้วยวิธีนายจ้างในประเทศพาลูกจ้างไปทํางาน เพื่อพัฒนารูปแบบการเดินทางไปเก็บผลไม้ป่าในฟินแลนด์ของแรงงานไทยให้เกิดความยุติธรรมแก่แรงงานไทย ขับเคลื่อนให้แรงงานได้เดินทางไปทํางานอย่างมีเกียรติ ศักดิ์ศรี ได้รับความคุ้มครองตลอดจนสิทธิประโยชน์ต่าง ๆตามสิทธิที่พึงได้รับ
“ในวันนี้ที่ประชุมได้มีการหารือ เรื่องมาตรการจัดส่งแรงงานเก็บผลไม้ป่าฟินแลนด์ ปี 2023 โดยแบ่งเป็นมาตรการในประเทศไทย และมาตรการในต่างประเทศ โดยจะเร่งผลักดันรูปแบบการไปเก็บผลไม้ป่าโดยนายจ้าง ในประเทศไทยพาลูกจ้างไปทํางาน กําหนดรายจ่ายก่อนเดินทาง และค่าใช้จ่ายในต่างประเทศอย่างชัดเจน กําหนดสัญญาจ้างงานให้เป็นธรรมแก่ทุกฝ่าย กําหนดมาตรการแจ้งรายชื่อผู้ประกอบการที่ประสงค์จะประกอบธุรกิจพาลูกจ้างไปทํางานเก็บผลไม้ป่าในฟินแลนด์ และมาตรการอื่น ๆ หากมีความจําเป็น เช่น โรคระบาด ภัยสงครามนอกจากนี้ ยังมีการประกันราคาขั้นต่ําของผลไม้ในประเทศฟินแลนด์ การจัดที่พักอาศัยและอาหารที่ถูกหลักสุขอนามัย และการกําหนดโควตาแรงงานที่เหมาะสมในแต่ละฤดูกาล” นายสุรชัย กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า การเดินทางไปเก็บผลไม้ป่าในฤดูกาลปี 2022 ระหว่างเดือนกรกฎาคม – กันยายน มีแรงงานไทยเดินทางไปฟินแลนด์ จํานวนรวม 3,966 คน แบ่งเป็น แรงงานเก็บผลไม้ป่า จํานวน 3,801คน และพนักงานสนับสนุน จํานวน 165 คน โดยผลสํารวจความพึงพอใจคนงานเก็บผลไม้ป่าฟินแลนด์ ฤดูกาลปี 2022 ที่มีการตอบแบบสอบถาม จํานวน 3,801 คน พบว่า มีแรงงานไทยรับรายได้หลังหักค่าใช้จ่าย 100,000 บาทขึ้นไป ร้อยละ 8.15 รับรายได้หลังหักค่าใช้จ่าย 50,001 - 99,999 บาท ร้อยละ 38.55 รับรายได้หลังหักค่าใช้จ่าย 30,000 - 50,000 บาท ร้อยละ 47.61 รับรายได้หลังหักค่าใช้จ่าย ต่ํากว่า 30,000 บาท ร้อยละ 5.69 โดยแรงงานไทยที่มีรายได้ต่ํากว่า 30,000 บาท ส่วนใหญ่เป็นแรงงานไทยที่เดินทางไปเก็บผลไม้ป่าเป็นครั้งแรก
รัฐบาลไทย-ข่าวทำเนียบรัฐบาล-รฟท. เปิดให้บริการจำหน่ายตั๋วโดยสารรถไฟ ที่สถานีกลางกรุงเทพอภิวัฒน์ เริ่มวันแรก 1 พ.ย. 65
วันจันทร์ที่ 31 ตุลาคม 2565
รฟท. เปิดให้บริการจําหน่ายตั๋วโดยสารรถไฟ ที่สถานีกลางกรุงเทพอภิวัฒน์ เริ่มวันแรก 1 พ.ย. 65
เคาน์เตอร์จําหน่ายตั๋วโดยสารของระบบรถไฟทางไกล อยู่ในบริเวณชั้น 1 ฝั่งทางด้านทิศเหนือ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่ รฟท. ได้จัดทําแผนการเปิดใช้ “สถานีกลางกรุงเทพอภิวัฒน์” ซึ่งจะปรับเปลี่ยนสถานีต้นทางปลายทางของรถไฟทางไกล กลุ่มขบวนรถด่วนพิเศษ รถด่วน และรถเร็วทุกสาย (ยกเว้นสายตะวันออก) จากสถานีกรุงเทพ(หัวลําโพง) เป็นสถานีกลางกรุงเทพอภิวัฒน์ รฟท. จึงได้เปิดให้บริการจําหน่ายตั๋วโดยสารรถไฟที่สถานีกลางกรุงเทพอภิวัฒน์ เพื่อเตรียมความพร้อมรองรับการปรับสถานีต้นทางปลายทางรถไฟทางไกลปรับเปลี่ยนสถานีต้นทางปลายทางของรถไฟทางไกล อํานวยความสะดวก และเป็นทางเลือกใหม่ให้กับผู้ใช้บริการ พร้อมเปิดให้บริการในวันที่ 1 พฤศจิกายน 2565
สถานีกลางกรุงเทพอภิวัฒน์ มีเคาน์เตอร์จําหน่ายตั๋วโดยสารของระบบรถไฟทางไกล อยู่ในบริเวณชั้น 1 ฝั่งทางด้านทิศเหนือ ที่ให้บริการขบวนรถไฟทางไกล (ฝั่ง LD) และฝั่งทางด้านทิศใต้ อยู่ระหว่างระบบรถไฟชานเมืองสายสีแดง และรถไฟฟ้า MRT (ฝั่ง CT) โดยในเบื้องต้นจะเปิดให้บริการจําหน่ายตั๋วรถไฟทางไกล บริเวณด้าน CT ก่อน เนื่องจากบริเวณดังกล่าวเป็นจุดเชื่อมต่อกับผู้โดยสารที่เดินทางด้วยระบบรถไฟชานเมืองสายสีแดง และรถไฟฟ้าสายสีน้ําเงิน ซึ่งสามารถอํานวยความสะดวกให้ผู้โดยสารที่มีความประสงค์ซื้อและจองตั๋วโดยสารขบวนรถไฟทางไกล สามารถซื้อตั๋วโดยสารได้ทุกขบวน ทั้งตั๋วประจําวัน ตั๋วล่วงหน้า และตั๋วขบวนรถนําเที่ยวของ รฟท.
การเปิดให้บริการจําหน่ายตั๋วโดยสารรถไฟ ที่สถานีกลางกรุงเทพอภิวัฒน์ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย จะส่งผลดีต่อประชาชน โดยเฉพาะการใช้บริการที่จะเพิ่มความสะดวกสบายมากยิ่งขึ้น มีทําเลที่ตั้งซึ่งเป็นจุดศูนย์กลางใหม่ของกรุงเทพ มีรถไฟฟ้าชานเมืองสายสีแดง รถไฟฟ้าสายสีน้ําเงินเชื่อมต่อโดยตรง และใกล้จุดเชื่อมต่อรถไฟฟ้าสายสีเขียว สีม่วง สีชมพู อีกทั้งสถานีกลางกรุงเทพอภิวัฒน์ ยังอยู่ใกล้สถานีขนส่งผู้โดยสารกรุงเทพฯ (จตุจักร) มีรถโดยสารประจําทางเชื่อมต่อหลายสาย ด้านสิ่งอํานวยความสะดวก เป็นสถานีรถไฟสร้างภายใต้แนวคิดการออกแบบเพื่อมวลชน (Universal Design) รองรับการใช้บริการที่สะดวกสบาย ปลอดภัย ครอบคลุมสําหรับทุกคนอย่างเท่าเทียมกัน ความเพียงพอ และทันสมัยของห้องสุขา ระบบปรับอากาศของชั้นจําหน่ายตั๋วโดยสารและที่พักรอ พื้นที่จอดรถยนต์ชั้นใต้ดินที่สามารถรองรับได้ 1,700 คัน และสิ่งอํานวยความสะดวกอื่นๆ ซึ่งสามารถยกระดับคุณภาพชีวิตของประชาชนได้เป็นอย่างดี
รฟท. พร้อมที่จะดําเนินการพัฒนาศูนย์กลางการขนส่งทางรางของประเทศที่ใหญ่ที่สุดในอาเซียน ให้เกิดประโยชน์สูงสุดต่อส่วนรวมและประเทศชาติ เพื่อให้เป็นศูนย์กลางการคมนาคมที่มีความทันสมัย มีความสะดวก มีระเบียบ และสวยงาม ตลอดจนเป็นแลนด์มาร์คอีกแห่งของประเทศไทยต่อไป
รัฐบาลไทย-ข่าวทำเนียบรัฐบาล-สำนักนายกฯ เปิด “ไลน์สร้างสุข” ใช้ระบบ TraffyFondue เป็นช่องทางที่ 6 รับเรื่องร้องทุกข์จากประชาชน
วันจันทร์ที่ 3 ตุลาคม 2565
สํานักนายกฯ เปิด “ไลน์สร้างสุข” ใช้ระบบ TraffyFondue เป็นช่องทางที่ 6 รับเรื่องร้องทุกข์จากประชาชน
.....
สํานักงานปลัดสํานักนายกรัฐมนตรี (สปน.) เปิด “ไลน์สร้างสุข” รับเรื่องร้องเรียนผ่านระบบ TraffyFondue ให้ประชาชนสามารถใช้งานได้ฟรี เพียงส่งรูปถ่าย ระบุตําแหน่งและประเภทของปัญหา เข้าสู่ไลน์ TraffyFondue ระบบจะส่งต่อไปยังหน่วยงานและเจ้าหน้าที่ที่รับผิดชอบทันที โดยผู้แจ้งสามารถติดตามการแก้ปัญหาได้
.
ประชาชนยังสามารถร้องทุกข์ผ่าน 5 ช่องทางเดิม ได้แก่ สายด่วน 1111 ไปรษณีย์ 1111 เว็บไซต์www.1111.go.thและ แอปพลิเคชัน PSC 1111 ซึ่งปีงบประมาณ 2565 รับเรื่องร้องทุกข์รวม 200,024 เรื่อง ยุติได้แล้ว 97% ส่วนที่เหลือเป็นเรื่องซับซ้อนอยู่ระหว่างดําเนินการ ทั้งนี้ ปัจจุบันมี อปท. รวมถึง กทม. ใช้ระบบนี้อยู่แล้วกว่า 1,700 แห่ง สปน. จะประสานความร่วมมือให้ อปท. ร่วมกันใช้ระบบนี้รับเรื่องร้องทุกข์ให้มากที่สุด เพื่อให้อยู่บนระบบฐานข้อมูลเดียวกันทั้งประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย การประชุมรัฐมนตรีเอเปคด้านสตรีและเศรษฐกิจ ไทยพร้อมร่วมกับภูมิภาคเอเชีย-แปซิฟิกเสริมสร้างพลังและความก้าวหน้าของสตรีและความเท่าเทียมทางเพศ
วันศุกร์ที่ 9 กันยายน 2565
​โฆษกรัฐบาลเผย การประชุมรัฐมนตรีเอเปคด้านสตรีและเศรษฐกิจ ไทยพร้อมร่วมกับภูมิภาคเอเชีย-แปซิฟิกเสริมสร้างพลังและความก้าวหน้าของสตรีและความเท่าเทียมทางเพศ
เพื่อการเจริญเติบโตที่ครอบคลุม และยั่งยืนทางเศรษฐกิจ
วันนี้ (9 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า เมื่อวันที่ 7 กันยายน 2565 ที่ผ่านมา ที่ศูนย์การค้าไอคอนสยาม กรุงเทพมหานคร ประเทศไทยได้เป็นเจ้าภาพจัดการประชุมรัฐมนตรีเอเปคด้านสตรีและเศรษฐกิจ (APEC Women and the Economy Forum) ประสบผลสําเร็จ ร่วมเสริมสร้างพลังและความก้าวหน้าของสตรีและความเท่าเทียมทางเพศในภูมิภาคเอเชียแปซิฟิก และการเจริญเติบโตที่ครอบคลุม และยั่งยืนทางเศรษฐกิจ
ซึ่งในการประชุมนี้ ไทย และประเทศสมาชิกเห็นพ้องความร่วมมือ สร้างพลังเครือข่าย ที่จะเป็นกุญแจสําคัญนําไปสู่การพัฒนาแบบครอบคลุมและการสร้างพลังให้กับสตรีทุกคน โดยเห็นต้องกันว่า การสร้างสภาพแวดล้อมที่เอื้ออํานวยต่อการเจริญเติบโตของสตรีเป็นสิ่งสําคัญต่อการเติบโตทางเศรษฐกิจที่ครอบคลุมและยั่งยืนในภูมิภาค โดยยังเน้นย้ําถึงความจําเป็นในการป้องกันและขจัดความรุนแรงและการเลือกปฏิบัติต่อสตรีและเด็กหญิงในทุกรูปแบบ และย้ําถึงความมุ่งมั่นของภูมิภาคเอเชีย-แปซิฟิกที่จะพัฒนาความเท่าเทียมทางเพศ เพิ่มขีดความสามารถของสตรี และเศรษฐกิจที่ยั่งยืนและครอบคลุม สู่ชุมชนเอเชียแปซิฟิกที่เปิดกว้าง มีพลวัต ยืดหยุ่น และสงบสุขภายในปี 2040 เพื่อความเจริญรุ่งเรืองของผู้คนของเราและคนรุ่นต่อไปในอนาคต
“รัฐบาลไทยให้ความสําคัญกับการส่งเสริมบทบาทสตรี ที่ถือเป็นผู้ส่งเสริมเศรษฐกิจ ซึ่งการเป็นประธานเอเปคของไทยในปีนี้นั้นมุ่งให้ความสําคัญกับ BCG ที่ผสมผสาน 3 แนวทางทางเศรษฐกิจ ที่นําเทคโนโลยีและนวัตกรรมมาประยุกต์ใช้เพื่อสร้างมูลค่า ลดของเสีย และส่งเสริมรูปแบบธุรกิจที่ยั่งยืน ดังนั้น การเสริมสร้างโอกาสแก่สตรีจะช่วยนําไปสู่ความสําเร็จและความยั่งยืนทางเศรษฐกิจ สังคม และสิ่งแวดล้อมได้อย่างยั่งยืนและสมดุล” นายอนุชา ฯ กล่าว
รัฐบาลไทย-ข่าวทำเนียบรัฐบาล-ผู้ตรวจดีอีเอส ติดตามความคืบหน้าโครงการสำคัญและโครงการโรงเรียนโค้ดดิ้งพัฒนา STEM  ในพื้นที่ จ.สงขลา
วันศุกร์ที่ 9 กันยายน 2565
ผู้ตรวจดีอีเอส ติดตามความคืบหน้าโครงการสําคัญและโครงการโรงเรียนโค้ดดิ้งพัฒนา STEM  ในพื้นที่ จ.สงขลา
ผู้ตรวจดีอีเอส ติดตามความคืบหน้าโครงการสําคัญและโครงการโรงเรียนโค้ดดิ้งพัฒนา STEM
ในพื้นที่ จ.สงขลา
เมื่อวันที่7- 8กันยายน2565พ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมได้ลงพื้นที่ตรวจราชการตามแผนการตรวจราชการประจําปีงบประมาณพ.ศ. 2565ณจังหวัดสงขลาโดยเข้าพบหารือข้อราชการกับนายเจษฎาจิตรัตน์ผู้ว่าราชการจังหวัดสงขลาและประชุมร่วมกับหัวหน้าหน่วยงานสังกัดกระทรวงฯในพื้นที่เพื่อตรวจเยี่ยมให้กําลังใจและรับฟังสรุปผลการดําเนินงานสําคัญรวมถึงปัญหา/อุปสรรคในการดําเนินงานต่างๆรวมทั้งได้ตรวจเยี่ยมการดําเนินงานโครงการเรียนโค้ดดิ้งพัฒนาSTEMที่โรงเรียนบ้านกําแพงเพชรหมู่ที่1ตําบลท่าชะมวงอําเภอรัตภูมิและศูนย์ดิจิทัลชุมชนกศน.ตําบลพะวงอําเภอเมืองสงขลา
************
รัฐบาลไทย-ข่าวทำเนียบรัฐบาล-รองโฆษกรัฐบาล ห่วงเยาวชนตกเป็นเหยื่อแก๊งมิจฉาชีพ ถูกหลอกเปิด “บัญชีม้า” เตือนระวังโทษหนักติดคุก10ปี แนะผู้ปกครองรู้เท่าทันดูแลบุตรหลาน
วันพุธที่ 21 กันยายน 2565
รองโฆษกรัฐบาล ห่วงเยาวชนตกเป็นเหยื่อแก๊งมิจฉาชีพ ถูกหลอกเปิด “บัญชีม้า” เตือนระวังโทษหนักติดคุก10ปี แนะผู้ปกครองรู้เท่าทันดูแลบุตรหลาน
รองโฆษกรัฐบาล ห่วงเยาวชนตกเป็นเหยื่อแก๊งมิจฉาชีพ ถูกหลอกเปิด “บัญชีม้า” เตือนระวังโทษหนักติดคุก10ปี แนะผู้ปกครองรู้เท่าทันดูแลบุตรหลาน
วันนี้ (21 ก.ย.65) น.ส.ทิพานัน ศิริชนะ รองโฆษกประจําสํานักนายกรัฐมนตรี และโฆษกพรรคพลังประชารัฐ กล่าวว่า รัฐบาลห่วงใยกรณีเด็กและเยาวชนถูกล่อลวงให้เปิดบัญชีเงินฝากธนาคารให้ผู้อื่น รับจ้างหรือขายบัญชี เนื่องจากมิจฉาชีพจะนําไปใช้เป็นช่องทางในการรับเงินและถ่ายโอนเงินจากการกระทําความผิดกฎหมายหลอกลวงประชาชนเพื่อป้องกันไม่ให้มีพยานหลักฐานเชื่อมโยงมาถึงตัวซึ่งเรียกว่า “บัญชีม้า” เมื่อมีการกระทําความผิดเจ้าของบัญชีม้าจะมีความผิดฐานเป็นตัวการหรือเป็นผู้สนับสนุนในความผิดนั้นๆ ตามประมวลกฎหมายอาญา มาตรา 83 และมาตรา 86 อีกทั้งอาจถูกดําเนินคดีฐานฟอกเงิน ระวางโทษจําคุก 1-10 ปี หรือปรับตั้งแต่ 20,000 ถึง 200,000 บาท หรือทั้งจําทั้งปรับ ตามพ.ร.บ.ป้องกันและปราบปรามการฟอกเงินพ.ศ. 2542
น.ส.ทิพานัน กล่าวว่า ที่ผ่านมารัฐบาลโดยหน่วยงานที่เกี่ยวข้องได้บูรณาการในการป้องกันและปราบปรามปัญหาดังกล่าวอย่างจริงจังและเข้มข้นแต่ยังพบว่ายังมีการเปิดบัญชีม้าจากผู้ที่รู้เท่าไม่ถึงการณ์หรือยอมรับความเสี่ยงจากผลประโยชน์ตอบแทนบัญชีละ 500-800 บาท จึงขอให้น้องๆ เยาวชน และประชาชนอย่าหลงเชื่อขายหรือรับจ้างเปิดบัญชีให้ผู้อื่นโดยเด็ดขาด ไม่ว่าจะถูกล่อลวงหรือเต็มใจอาจถูกดําเนินคดีถูกจับติดคุก บางรายก็เสี่ยงเกิดอันตรายต่อชีวิตอย่างกรณีคนร้ายรุมทําร้ายเยาวชนอายุ 16 ปีในจ.นนทบุรี จนได้รับบาดเจ็บสาหัส ที่มีข้อมูลเบื้องต้นว่าอาจเกี่ยวพันกับการเปิดบัญชีม้าให้กับผู้อื่นด้วย
น.ส.ทิพานัน กล่าวว่า จากเหตุการณ์ดังกล่าวขอให้ผู้ปกครองช่วยกันดูแลบุตรหลาน หมั่นตรวจสอบพฤติกรรมการเงินของในบัญชีบุตรหลาน รวมทั้งบัญชีของตัวท่านเอง เพราะมิจฉาชีพอาจใช้วิธีอื่น เช่น การขโมยข้อมูลส่วนบุคคลไปเปิดบัญชีม้าด้วย ดังนั้นหากพบสิ่งผิดปกติของเงินไหลเข้า-ออก หรือมีบัญชีเพิ่มออกมาโดยไม่รู้ตัวของตัวท่านเองหรือบุตรหลาน ให้รีบแจ้งธนาคารเจ้าของบัญชีเพื่อขอคําแนะนําและระงับยับยั้ง ซึ่งปัจจุบันมิจฉาชีพมีกลวิธีหลากหลายจึงต้องรู้เท่าทัน มุ่งหลอกกลุ่มเปราะบาง เช่น ผู้สูงอายุหรือเยาวชน ผู้ที่ถูกหลอกลวงหรือผู้เสียหายสามารถติดต่อแจ้งความออนไลน์กับสํานักงานตํารวจแห่งชาติที่ www.thaipoliceonline.com หรื อwww.pct.police.go.th หรือโทร. 08 1866 3000 หรือสายด่วน 1441 หรือรวบรวมหลักฐานแจ้งความด้วยตนเองที่สถานีตํารวจใกล้บ้าน หรือร่วมกันพลเมืองดี แจ้งเบาะเเสไปยังสายด่วน 191 หรือ สายด่วนสํานักงานตํารวจแห่งชาติ 1599 ตลอด 24 ชั่วโมง
-----------------
รัฐบาลไทย-ข่าวทำเนียบรัฐบาล-ชาวไร่อ้อย เฮ! รัฐบาลจ่ายเงินรอบแรก ช่วยเหลือชาวไร่อ้อยที่ตัดอ้อยสดคุณภาพดี 1.22 แสนราย ผ่านบัญชี ธ.ก.ส. ไม่เกิน 7 ตุลาคมนี้
วันพุธที่ 5 ตุลาคม 2565
ชาวไร่อ้อย เฮ! รัฐบาลจ่ายเงินรอบแรก ช่วยเหลือชาวไร่อ้อยที่ตัดอ้อยสดคุณภาพดี 1.22 แสนราย ผ่านบัญชี ธ.ก.ส. ไม่เกิน 7 ตุลาคมนี้
ชาวไร่อ้อย เฮ! รัฐบาลจ่ายเงินรอบแรก ช่วยเหลือชาวไร่อ้อยที่ตัดอ้อยสดคุณภาพดี 1.22 แสนราย ผ่านบัญชี ธ.ก.ส. ไม่เกิน 7 ตุลาคมนี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากมติคณะรัฐมนตรี เมื่อวันที่ 20 กันยายน 2565 เห็นชอบโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 ในอัตรา 120 บาทต่อตัน ตามที่กระทรวงอุตสาหกรรมเสนอ ภายใต้กรอบวงเงิน 8,319.24 ล้านบาท โดยจะเริ่มจ่ายเงินรอบแรกช่วยเหลือชาวไร่อ้อยที่ตัดอ้อยสดคุณภาพดีไม่เกินวันที่ 7 ตุลาคม 2565 ผ่านบัญชี ธ.ก.ส. ของชาวไร่อ้อยแต่ละรายโดยตรง จํานวน 122,651 ราย มีปริมาณอ้อยสดส่งโรงงาน 64.36 ล้านตัน เป็นจํานวนเงิน 7,723.73 ล้านบาท คาดว่าจะสามารถจ่ายเงินช่วยเหลือครบทุกรายภายในเดือนพฤศจิกายน 2565 ทั้งนี้ คณะกรรมการ ธ.ก.ส. ได้ให้ความเห็นชอบโครงการฯ เมื่อวันที่ 30 กันยายน 2565
นายณัฐพล รังสิตพล ปลัดกระทรวงอุตสาหกรรม กล่าวว่า จากนโยบายในการช่วยเหลือชาวไร่อ้อยที่ตัดอ้อยสดลดฝุ่น PM 2.5 ทําให้เกษตรกรชาวไร่อ้อยหันมาตัดอ้อยสดก่อนส่งโรงงานเพิ่มมากขึ้น กระทรวงอุตสาหกรรมพร้อมที่จะผลักดันอุตสาหกรรมอ้อยและน้ําตาลทรายให้เติบโตไปพร้อมกับการรักษาสิ่งแวดล้อม และได้วางแผนกําหนดมาตรการแก้ไขปัญหาอ้อยไฟไหม้อย่างต่อเนื่อง จัดหาเครื่องสางใบอ้อยมาให้เกษตรกรชาวไร่อ้อยยืมใช้สางใบอ้อย ส่งเสริมการรับซื้อใบอ้อยเพื่อเพิ่มรายได้และลดการเผาอ้อย การลงนามในบันทึกความร่วมมือการแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ สนับสนุนเงินกู้ดอกเบี้ยต่ําเพิ่มประสิทธิภาพการผลิตอ้อยและแก้ไขปัญหาฝุ่นละอองขนาดเล็ก (PM 2.5) ปี 2565 – 2567 รวมถึงขอรับการสนับสนุนเงินช่วยเหลือจากรัฐบาลเพื่อลดต้นทุนการตัดอ้อยสด
นายเอกภัทร วังสุวรรณ เลขาธิการคณะกรรมการอ้อยและน้ําตาลทราย กล่าวเพิ่มเติมว่าเกษตรกรชาวไร่อ้อยที่มีสิทธิได้รับเงินช่วยเหลือสามารถตรวจสอบสถานะการโอนเงินไปยังบัญชีของท่านผ่านไลน์ “ตรวจสิทธิ์อ้อย” หากไม่มีปัญหาระบบจะแจ้งว่า “บัญชีพร้อมโอน” และหากได้รับการโอนแล้วระบบจะแจ้งว่า “โอนเงินสําเร็จแล้ว” กรณีระบบแจ้งว่าบัญชีของท่าน “ไม่สามารถรับโอนได้” ระบบจะแจ้งให้ทราบว่าไม่สามารถโอนได้เนื่องจากกรณีใด ให้ผู้ตรวจสิทธิ์ฯ รีบแจ้งดําเนินการแก้ไขผ่านโรงงานคู่สัญญาของท่าน และให้โรงงานทําหนังสือรับรองมายังสํานักบริหารอ้อยและน้ําตาลทราย (สบน.) เพื่อรับรองและส่งให้สํานักงานคณะกรรมการอ้อยและน้ําตาลทราย (สอน.) พิจารณาตรวจสอบร่วมกับ ธ.ก.ส. เพื่อเร่งดําเนินการเบิกจ่ายต่อไป
รัฐบาลไทย-ข่าวทำเนียบรัฐบาล-ครม. เห็นชอบ “ร่างปฏิญญาอาเซียนฯ" ว่าด้วยการเชื่อมโยงสิทธิประกันสังคมสำหรับแรงงานข้ามชาติในภูมิภาคอาเซียน” ตามหลักสิทธิมนุษยชนและเพื่อความยุติธรรมอย่างเท่าเทียม
วันพุธที่ 5 ตุลาคม 2565
ครม. เห็นชอบ “ร่างปฏิญญาอาเซียนฯ" ว่าด้วยการเชื่อมโยงสิทธิประกันสังคมสําหรับแรงงานข้ามชาติในภูมิภาคอาเซียน” ตามหลักสิทธิมนุษยชนและเพื่อความยุติธรรมอย่างเท่าเทียม
ครม. เห็นชอบ “ร่างปฏิญญาอาเซียนฯ" ว่าด้วยการเชื่อมโยงสิทธิประกันสังคมสําหรับแรงงานข้ามชาติในภูมิภาคอาเซียน” ตามหลักสิทธิมนุษยชนและเพื่อความยุติธรรมอย่างเท่าเทียม
วันที่ 5 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม. มีมติเห็นชอบต่อการรับรองร่างปฏิญญาอาเซียนว่าด้วยการเชื่อมโยงสิทธิประกันสังคมสําหรับแรงงานข้ามชาติในภูมิภาคอาเซียน ตามที่กระทรวงแรงงานเสนอ เพื่อให้ความคุ้มครองด้านประกันสังคมกับแรงงานข้ามชาติที่จะเดินทางหรือเคลื่อนย้ายไปทํางานในภูมิภาคอาเซียน โดยร่างปฏิญญาฯ เป็นเอกสารที่แสดงเจตนารมณ์ร่วมกันระหว่างประเทศของสมาชิกอาเซียน 10 ประเทศที่ประเทศไทยเป็นสมาชิก ซึ่งจะเป็นการคงสิทธิและคุ้มครองแรงงานไทยในประเทศสมาชิกอาเซียนและคุ้มครองแรงงานของประเทศสมาชิกอาเซียนในไทยด้วยโดยเฉพาะด้านสิทธิในประกันสังคมตามที่เน้นย้ําไว้ในปฏิญญาสากลว่าด้วยสิทธิมนุษยชนและอนุสัญญาระหว่างประเทศว่าด้วยการคุ้มครองสิทธิของแรงงานข้ามชาติ
น.ส.ทิพานัน กล่าวว่า ความคุ้มครองด้านประกันสังคมให้แรงงานข้ามชาติที่จะเดินทางหรือเคลื่อนย้ายไปทํางานในภูมิภาคอาเซียนจะเป็นการส่งเสริมให้ประชาชนอาเซียนได้รับโอกาสในการพัฒนามนุษย์ สวัสดิการสังคม และความยุติธรรม เพื่อเสริมสร้างความเป็นอยู่และการดํารงชีวิต โดยเฉพาะการเคารพและคุ้มครองสิทธิมนุษยชนและเสรีภาพขั้นพื้นฐาน โดยที่รัฐผู้รับและรัฐผู้ส่งแรงงานข้ามชาติของอาเซียนจะรับผิดชอบต่อการปฏิบัติที่เป็นธรรมต่อแรงงานข้ามชาติและสมาชิกในครอบครัวตามกฎหมาย ข้อบังคับ และนโยบายของประเทศผู้ส่งและผู้รับ ซึ่งเป็นไปตามมติของอาเซียนว่าด้วยการคุ้มครองและส่งเสริมสิทธิของแรงงานข้ามชาติ (ฉันทามติอาเซียน)
“การดําเนินการตามร่างปฏิญญาอาเซียนฯ นี้ จะทําให้ประชาชนและแรงงานข้ามชาติมีคุณภาพชีวิตที่ดีขึ้น มีความยุติธรรมอย่างเท่าเทียมตลอดจนคุ้มครองสิทธิมนุษยชนและเสรีภาพขั้นพื้นฐานที่ควรได้รับ  ซึ่งปฏิญญานี้ จะมีผลให้รัฐผู้รับแรงงานข้ามชาติจะจัดให้แรงงานข้ามชาติสามารถเข้าถึงการรักษาพยาบาล ค่าตอบแทนและการปฏิบัติที่เป็นธรรมตามกฎหมายของประเทศผู้รับ เช่น ค่าตอบแทน ความปลอดภัยในการทํางาน การคุ้มครองสุขภาพ ในขณะที่รัฐผู้ส่งแรงงานข้ามชาติจะรับรองสิทธิของแรงงานข้ามชาติที่ถูกส่งกลับประเทศต้นทางในการเข้าถึงบริการเมื่อเดินทางกลับถึงประเทศต้นทาง นอกจากนี้ยังจะมีการพัฒนานโยบายการย้ายถิ่นฐานที่เหมาะสมและครอบคลุมสําหรับแรงงานข้ามชาติภายในเขตอํานาจศาลของตน เช่น กําหนดการเข้า - ออก จากเขตแดน และแนวปฏิบัติภายใต้เงื่อนไขที่แรงงานข้ามชาติต้องปฏิบัติตามรวมถึงนโยบายที่เกี่ยวข้องกับคนกลางด้านแรงงาน อีกด้วย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-“อนุทิน” เผย ผู้บาดเจ็บจากเหตุทำร้ายร่างกายที่ศูนย์เด็กเล็ก จ.หนองบัวลำภู กลับบ้านแล้ว 3 ราย อีก 7 รายแพทย์ดูแลใกล้ชิด ส่งทีมสุขภาพจิตติดตามดูแลผู้ได้รับผลกระทบต่อเนื่อง
วันศุกร์ที่ 7 ตุลาคม 2565
“อนุทิน” เผย ผู้บาดเจ็บจากเหตุทําร้ายร่างกายที่ศูนย์เด็กเล็ก จ.หนองบัวลําภู กลับบ้านแล้ว 3 ราย อีก 7 รายแพทย์ดูแลใกล้ชิด ส่งทีมสุขภาพจิตติดตามดูแลผู้ได้รับผลกระทบต่อเนื่อง
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้ได้รับบาดเจ็บจากเหตุการณ์ทําร้ายร่างกายที่ศูนย์เด็กเล็ก ตําบลอุทัยสวรรค์ อําเภอนากลาง จังหวัดหนองบัวลําภู จํานวน 10 ราย กลับบ้านได้แล้ว 3 ราย ที่เหลือยังอยู่ในการดูแลของแพทย์อย่างใกล้ชิด
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้ได้รับบาดเจ็บจากเหตุการณ์ทําร้ายร่างกายที่ศูนย์เด็กเล็ก ตําบลอุทัยสวรรค์ อําเภอนากลาง จังหวัดหนองบัวลําภู จํานวน 10 ราย กลับบ้านได้แล้ว 3 ราย ที่เหลือยังอยู่ในการดูแลของแพทย์อย่างใกล้ชิด กรมสุขภาพจิตส่งทีมMCATT 50 คน ติดตามเยียวยาจิตใจผู้ได้รับผลกระทบต่อเนื่อง ส่วนร่างผู้เสียชีวิต 37 ราย ระดมแพทย์นิติเวชชันสูตรเรียบร้อยแล้วเช้านี้ เตรียมนําส่งให้ญาติประกอบพิธีทางศาสนาต่อไป
วันนี้ (7 ตุลาคม 2565) ที่โรงพยาบาลอุดรธานี จังหวัดอุดรธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข และแพทย์หญิงอัมพร เบญจพลพิทักษ์ อธิบดีกรมสุขภาพจิต เยี่ยมติดตามอาการผู้ป่วย จากเหตุการณ์ทําร้ายร่างกายที่ศูนย์เด็กเล็ก ตําบลอุทัยสวรรค์ อําเภอนากลาง จังหวัดหนองบัวลําภู และให้สัมภาษณ์ว่า ผู้ได้รับบาดเจ็บจากเหตุการณ์ครั้งนี้จํานวน 10 ราย วันนี้ผู้บาดเจ็บเล็กน้อย 3 รายกลับบ้านได้แล้ว ยังเหลือรักษาที่โรงพยาบาลหนองบัวลําภู 5 ราย โดย 4 ราย ได้รับการผ่าตัด รักษาอยู่ในห้องICU ผู้ป่วยเด็ก 1 ราย มีอาการเล็กน้อย ยังอยู่โรงพยาบาลเนื่องจากมารดายังต้องรักษาตัว ส่วนโรงพยาบาลอุดรธานี มีผู้ป่วย 2 ราย เป็นผู้ป่วยเด็ก 1 ราย บาดเจ็บรุนแรงที่ศีรษะ ได้รับการผ่าตัดเมื่อวาน วันนี้เริ่มรู้สึกตัว มีการตอบสนองดีขึ้น สัญญาณชีพคงที่ ยังอยู่ในการดูแลของทีมแพทย์ในห้อง ICU ทางโรงพยาบาลได้เตรียมห้องให้บิดาเด็กที่กําลังเดินทางมาจากต่างจังหวัดได้พักเพื่อดูแลเด็กใกล้ชิด อีก 1 รายเป็นผู้ใหญ่ เพิ่งรับส่งต่อมาจากโรงพยาบาลหนองบัวลําภูวันนี้
นายแพทย์โอภาส กล่าวว่า สําหรับการดูแลผู้ได้รับผลกระทบจากเหตุการณ์ครั้งนี้ ทั้งญาติผู้สูญเสียและผู้ที่อยู่ในเหตุการณ์ซึ่งแม้ไม่ได้รับบาดเจ็บทางกายแต่จะได้รับผลกระทบทางจิตใจ กรมสุขภาพจิตได้จัดทีมMCATT ประมาณ 50 คน ลงพื้นที่ให้การเยียวยาจิตใจแล้ว โดยจะมีการติดตามอย่างต่อเนื่องจนกว่าอาการจะดีขึ้น ส่วนร่างของผู้เสียชีวิตซึ่งมีทั้งหมด 37 ร่าง ได้ระดมทีมแพทย์นิติเวชจากโรงพยาบาลเลย โรงพยาบาลสกลนคร โรงพยาบาลเพชรบูรณ์ โรงพยาบาลลําปาง และโรงพยาบาลอุดรธานี เร่งทําการชันสูตรตามกระบวนการและแล้วเสร็จทั้งหมดในเวลา 09.00 น. ของวันนี้ จากนั้นจะออกใบมรณะบัตร และจัดรถของโรงพยาบาลและเครือข่ายกู้ภัยนําส่งร่างผู้เสียชีวิตทั้งหมดไปที่จังหวัดหนองบัวลําภู เพื่อให้ญาติประกอบพิธีทางศาสนาต่อไป
*************************************** 7 ตุลาคม 2565
รัฐบาลไทย-ข่าวทำเนียบรัฐบาล-ปลัดกระทรวงมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมให้กำลังใจ "น้องบาส" วีรบุรุษช่วยเด็กถูกไฟฟ้าดูด
วันเสาร์ที่ 17 กันยายน 2565
ปลัดกระทรวงมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมให้กําลังใจ "น้องบาส" วีรบุรุษช่วยเด็กถูกไฟฟ้าดูด
ปลัดกระทรวงมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมให้กําลังใจ "น้องบาส" วีรบุรุษช่วยเด็กถูกไฟฟ้าดูด ที่จ.อุดรธานี
วันนี้ (17 ก.ย. 65) เวลา 12.30 น. ณ โรงพยาบาลอุดรธานี อําเภอเมืองอุดรธานี จังหวัดอุดรธานี นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายสยาม ศิริมงคล ผู้ว่าราชการจังหวัดอุดรธานี เข้าเยี่ยมติดตามอาการ นายอรรถชัย อาจอุดม หรือ "น้องบาส" อายุ 19 ปี นักศึกษาวิทยาลัยเทคนิคอุดรธานี พลเมืองดีช่วยเด็กที่โดนไฟดูด พร้อมมอบกระเช้าและเงินช่วยเหลือให้แก่น้องบาส และชื่นชมความกล้าหาญ ทั้งได้ติดตามอาการของเด็กชายชยุต เลยชัยภูมิ อายุ 12 ปี นักเรียนโรงเรียนอุดรพิทยานุกูล ที่ถูกกระแสไฟช็อตนอนแช่น้ําที่ท่วมขัง และนางสาวจิดาภา เปรมปรีดิ์ อายุ 15 ปี นักเรียนโรงเรียนสตรีราชินูทิศ ที่ถูกกระแสไฟดูด และให้กําลังใจแก่ญาติผู้ได้รับบาดเจ็บ โดยผู้อํานวยการโรงพยาบาลอุดรธานี และนายแพทย์ผู้ดูแลรักษาได้แจ้งให้ทราบว่าปลอดภัยทุกคน
นายสุทธิพงษ์ จุลเจริญ ปลัดกระทรวงมหาดไทย กล่าวว่า จากกรณีเกิดฝนตกหนักทั่วเมืองอุดรธานี เมื่อวานนี้ (16 ก.ย. 65) เกิดน้ําท่วมเมืองอุดรธานี ทําให้น้ําท่วมถนนเกือบทุกสายในเขตเทศบาลนครอุดรธานี โดยเฉพาะถนนศรีสุขหน้าโรงเรียนอุดรพิทยานุกูล และถนนศรีชมชื่น หลังโรงเรียนอุดรพิทยานุกูล และได้เกิดเหตุไฟดูดนักเรียนชายโรงเรียนอุดรพิทยานุกูล ชั้น ม.1 อายุ 13 ปี ที่นอนนิ่งอยู่ตรงโคนเสาไฟฟ้าส่องสว่างบริเวณประตูด้านหลังโรงเรียนสตรีราชินูทิศ ถนนศรีชมชื่น แล้วมีนักศึกษาวิทยาลัยเทคนิคอุดรธานี (น้องบาส) สวมเสื้อกันฝนสีม่วงมาเห็นเหตุการณ์พอดี ได้เข้าช่วยน้องที่ถูกไฟดูดออกมาได้อย่างหวุดหวิด แล้วแจ้งหน่วยกู้ชีพเข้าไปช่วยเหลือนําส่งโรงพยาบาลอุดรธานี ทันที ซึ่งนักศึกษาฯ คนดังกล่าวก็ได้รับบาดเจ็บจากไฟดูดเช่นกัน
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ได้แจ้งให้ นายสยาม ศิริมงคล ผู้ว่าราชการจังหวัดอุดรธานี รวบรวมประวัติและวีรกรรมของน้องบาส ส่งมายังกระทรวงมหาดไทย เพื่อมอบรางวัลพลเมืองดี พร้อมทั้งประสาน ดร.ธนดร พุทธรักษ์ นายกเทศมนตรีนครอุดรธานี แจ้งให้เด็กทราบว่าถ้าเรียนจบระดับ ปวส. และสนใจทํางานที่เทศบาล ทางเทศบาลก็ยินดีรับเป็นพนักงานต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ได้เน้นย้ําให้ผู้ว่าราชการจังหวัดและนายอําเภอทั่วประเทศ ประสานหน่วยงานที่เกี่ยวข้องได้เร่งตรวจสอบจุดที่อาจจะเกิดอันตรายจากกระแสไฟฟ้ารั่ว เนื่องจากในขณะนี้ทั่วประเทศมีสถานการณ์ฝนตกและเกิดน้ําท่วมขัง เพื่อให้เกิดความปลอดภัยในชีวิตและทรัพย์สินของเด็ก เยาวชน และพี่น้องประชาชน
รัฐบาลไทย-ข่าวทำเนียบรัฐบาล-ครม.เห็นชอบ ร่างข้อตกลงการรับทุน (Grant Agreement) โครงการความร่วมมือ Phuket Smart City Technical Assistant Package
วันอังคารที่ 13 กันยายน 2565
ครม.เห็นชอบ ร่างข้อตกลงการรับทุน (Grant Agreement) โครงการความร่วมมือ Phuket Smart City Technical Assistant Package
ครม.เห็นชอบ ร่างข้อตกลงการรับทุน (Grant Agreement) โครงการความร่วมมือ Phuket Smart City Technical Assistant Package ระหว่าง สํานักงานส่งเสริมเศรษฐกิจดิจิทัล และองค์การการค้าและการพัฒนาแห่งสหรัฐอเมริกา USTDA พัฒนาภูเก็ตสู่ “เมืองอัจฉริยะ”
วันที่ 13 กันยายน 2565 น.ส.ทิพานัน ศิริชนะ รองโฆษกประจําสักนายกรัฐมนตรี แถลงว่า ที่ประชุม ครม.เห็นชอบในหลักการ ร่างข้อตกลงการรับทุน (Grant Agreement) โครงการความร่วมมือ Phuket Smart City Technical Assistant Package ระหว่างสํานักงานส่งเสริมเศรษฐกิจดิจิทัล และองค์การการค้าและการพัฒนาแห่งสหรัฐอเมริกา (US Trade and Development Agency: USTDA) ที่เสนอโดยกระทรวงดิจิทัลเพื่อเศรษฐกิจและสังคม
โดยข้อตกลงรับทุน มีผลบังคับใช้เป็นระยะเวลา 5 ปี วัตถุประสงค์ คือ 1. เพื่อสนับสนุนความช่วยเหลือทางวิชาการ ในการศึกษา และจัดทําแผน ความช่วยเหลือด้านเทคนิค (Technical Assistance) ให้แก่โครงการภูเก็ตเมืองอัจฉริยะ และช่วยพัฒนาโครงสร้างพื้นฐานระบบเทคโนโลยีสารสนเทศและการสื่อสารที่จําเป็นในจังหวัดภูเก็ต 2. เพื่อให้ข้อเสนอแนะด้านเทคนิคที่เกี่ยวข้องกับการบริหารจัดการเมืองอัจฉริยะ การพัฒนาต่อยอดระบบการจัดเก็บและพัฒนาข้อมูลของเมือง (City Data Platform) การพัฒนาศูนย์บัญชาการ สถานการณ์และเหตุการณ์ฉุกเฉิน (Command Center) การประเมินโครงสร้างพื้นฐานของเมือง และ ให้ข้อเสนอแนะในการขับเคลื่อนการประยุกต์ใช้เทคโนโลยีดิจิทัลให้เป็นรูปธรรม และ 3. เพื่อให้ข้อเสนอแนะด้านการพัฒนาทักษะด้านเทคนิคที่จําเป็น และสนับสนุน การพัฒนาหลักสูตรฝึกอบรมบุคคลากรด้านเทคนิคที่เกี่ยวข้องเพื่อให้เกิดความยั่งยืน
และขอบเขตความร่วมมือภายใต้ข้อตกลงการรับทุนฯ ได้แก่ 1. ร่วมดําเนินการเก็บรวบรวมข้อมูลที่เกี่ยวข้องกับการพัฒนาเมืองอัจฉริยะภูเก็ต เพื่อศึกษาและเสนอแผนความช่วยเหลือด้านเทคนิคให้แก่โครงการภูเก็ตเมืองอัจฉริยะ และช่วยให้ข้อเสนอแนะ ด้านนโยบายต่อการพัฒนาโครงสร้างพื้นฐานระบบเทคโนโลยีสารสนเทศและการสื่อสารที่จําเป็นในจังหวัดภูเก็ต 2. ให้ข้อเสนอแนะด้านเทคนิคโดยละเอียด พร้อมแผนการดําเนินการที่สามารถ นําไปปฏิบัติได้ พร้อมแนวทางเลือก สําหรับการวางแผนการพัฒนาเมือง โครงสร้างพื้นฐาน และการออกแบบ บริการที่มุ่งปรับปรุงการเข้าถึงดิจิทัลของจังหวัดภูเก็ต และการขยายกิจกรรมทางเศรษฐกิจ โดยจะสนับสนุน ให้เกิดการกําหนดข้อกําหนดของระบบ แพลตฟอร์ม และโครงสร้างพื้นฐาน ด้วยการรวบรวมข้อมูล และ ทบทวนข้อมูลที่เกี่ยวข้องอย่างเป็นระบบ รวมถึงการปรับปรุงในอนาคต
รัฐบาลไทย-ข่าวทำเนียบรัฐบาล-ครม. เห็นชอบมอบหมายให้ พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี
วันอังคารที่ 30 สิงหาคม 2565
ครม. เห็นชอบมอบหมายให้ พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี
ครม. เห็นชอบมอบหมายให้ พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี
วันที่ 30 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีว่าสืบเนื่องจากที่ศาลรัฐธรรมนูญได้มีคําสั่งให้นายกรัฐมนตรีหยุดปฏิบัติหน้าที่นายกรัฐมนตรีตั้งแต่วันที่ 24 สิงหาคม 2565จนกว่าศาลรัฐธรรมนูญจะมีคําวินิจฉัยนั้น คณะรัฐมนตรีจึงมีมติเห็นชอบคําสั่ง สํานักนายกรัฐมนตรีเรื่องมอบหมายให้รองนายกรัฐมนตรีรักษาราชการแทนนายกรัฐมนตรี และมอบหมายและมอบอํานาจให้รองนายกรัฐมนตรีปฏิบัติราชการแทนนายกรัฐมนตรี และปฏิบัติราชการแทนนายกรัฐมนตรีในกรณีรัฐมนตรีประจําสํานักนายกรัฐมนตรีไม่อยู่หรือไม่อาจปฏิบัติราชการได้หรือไม่มีผู้ดํารงตําแหน่ง โดยมีสาระสําคัญ
ส่วนที่ 1
คณะรัฐมนตรีมอบหมายให้รองนายกรัฐมนตรีรักษาราชการแทนนายกรัฐมนตรี ดังนี้
ให้รองนายกรัฐมนตรี พลเอก ประวิตร วงษ์สุวรรณ รักษาราชการแทนนายกรัฐมนตรี ในกรณีที่ พลเอก ประวิตร วงษ์สุวรรณ ไม่อาจปฏิบัติราชการได้ ให้รองนายกรัฐมนตรีท่านอื่น เป็นผู้รักษาราชการแทนนายกรัฐมนตรี ตามลําดับ ดังนี้ นายวิษณุเครืองาม, นายอนุทิน ชาญวีรกูล, นายจุรินทร์ ลักษณวิศิษฏ์, นายดอน ปรมัตถ์วินัย และนายสุพัฒน์พงษ์ พันธ์มีเชาว์ ในการรักษาราชการแทนนายกรัฐมนตรี พลเอก ประวิตร วงษ์สุวรรณ มีอํานาจหน้าที่เช่นเดียวกับนายกรัฐมนตรี และมีอํานาจหน้าที่ในการเป็นประธานกรรมการในคณะกรรมการหรือองค์กรใด ทั้งนี้ หากรองนายกรัฐมนตรีในลําดับต่อไป เป็นผู้รักษาราชการแทนนายกรัฐมนตรี การจะสั่งการใดเกี่ยวกับการบริหารงานบุคคลและการอนุมัติเงินงบประมาณอันอยู่ในอํานาจของนายกรัฐมนตรี ต้องได้รับความเห็นชอบจาก พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรีก่อน
ส่วนที่ 2 เป็นการมอบหมายและมอบอํานาจให้รองนายกรัฐมนตรีปฏิบัติราชการแทนนายกรัฐมนตรี ในกรณีที่รองนายกรัฐมนตรีผู้ใดซึ่งได้รับมอบหมายและมอบอํานาจให้ปฏิบัติราชการแทนนายกรัฐมนตรี ไม่อยู่หรือไม่อาจปฏิบัติราชการได้ หรือพ้นจากตําแหน่ง ให้รองนายกรัฐมนตรีปฏิบัติราชการแทนนายกรัฐมนตรีตามคําสั่งฯ ในคราวนี้ด้วย
ส่วนที่ 3 เป็นการมอบหมายและมอบอํานาจให้รองนายกรัฐมนตรีปฏิบัติราชการแทนนายกรัฐมนตรี กรณีรัฐมนตรีประจําสํานักนายกรัฐมนตรีไม่อยู่หรือไม่อาจปฏิบัติราชการได้หรือไม่มีผู้ดํารงตําแหน่ง
ทั้งนี้ ตั้งแต่วันที่ 24 สิงหาคม 2565 เป็นต้นไป จนกว่าศาลรัฐธรรมนูญจะมีคําวินิจฉัยอย่างอื่น
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมว่า คณะรัฐมนตรีชุดนี้ยังมีอํานาจเต็มทุกประการ ไม่ใช่ ครม. รักษาการ นอกจากนี้ พลเอก ประยุทธ์ จันทร์โอชา ยังคงเป็นรัฐมนตรีว่าการกระทรวงกลาโหม ตามประกาศพระบรมราชโองการวันที่ 10 กรกฎาคม 2562
รัฐบาลไทย-ข่าวทำเนียบรัฐบาล-กรมเจ้าท่า ติดตามการกู้เรือ ป.มงคลประเสริฐ บริเวณแม่น้ำป่าสัก จังหวัดพระนครศรีอยุธยา
วันจันทร์ที่ 31 ตุลาคม 2565
กรมเจ้าท่า ติดตามการกู้เรือ ป.มงคลประเสริฐ บริเวณแม่น้ําป่าสัก จังหวัดพระนครศรีอยุธยา
...
กรมเจ้าท่า ติดตามการกู้เรือ "ป.มงคลประเสริฐ” บริเวณแม่น้ําป่าสัก จังหวัดพระนครศรีอยุธยา พร้อมเร่งตรวจสอบหาสาเหตุการเกิดอุบัติเหตุต่อไป
จากกรณีเรือยนต์ดัน - ลากจูง ชื่อ “ป.มงคลประเสริฐ” หมายเลขทะเบียนเรือ 351300969 ซึ่งเป็นเรือลากจูงที่ช่วยดึงเรือลําเลียงจมลงบริเวณช่วงโค้งของแม่น้ําป่าสัก จ.พระนครศรีอยุธยา เมื่อวันที่ 28 ตุลาคม 2565 ที่ผ่านมา ซึ่งจากเหตุการณ์ดังกล่าวพบว่าไม่มีผู้ได้รับบาดเจ็บหรือเสียชีวิตและไม่ปรากฏคราบน้ํามันหรือผลกระทบต่อสิ่งแวดล้อม
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามนโยบายของกระทรวงคมนาคม โดยนายศักดิ์สยามชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า ติดตามการปฏิบัติการกู้เรือ “ป.มงคลประเสริฐ” จนกว่าจะแล้วเสร็จ โดยมอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่าด้านปลอดภัย สั่งการให้ สํานักงานเจ้าท่าภูมิภาคสาขาอยุธยา แต่งตั้งคณะทํางานสอบสวนอุบัติเหตุ เรียกประชุมคณะทํางาน และผู้ประกอบการ เรื่องการติดตามการกู้เรือ ป.มงคลประเสริฐ และรับฟังประเด็นปัญหาจากผู้ประกอบการเรือถึงสาเหตุการเกิดอุบัติเหตุในครั้งนี้
วันที่ 30 ตุลาคม 2565 สํานักงานเจ้าท่าภูมิภาคสาขาอยุธยา รายงานว่า ได้สั่งการให้ทีมกู้เรือทําการติดตั้งอุปกรณ์เพื่อยกเรือให้ลอยขึ้นสู่ผิวน้ํา โดยทําการอัดอากาศใส่เรือ ป.มงคลประเสริฐ จนลอยขึ้นมา ตั้งแต่วันที่ 29 ตุลาคม 2565 และทําการเคลื่อนย้ายเรือดังกล่าวไปในบริเวณที่ปลอดภัย เพื่อเตรียมทําการซ่อมแซมและหาสาเหตุการเกิดอุบัติเหตุต่อไป โดยขณะนี้ สามารถเปิดเส้นทางการจราจรได้ตามปกติ และได้ออกประกาศ สํานักงานเจ้าท่าภูมิภาคที่ 2 ฉบับที่ 7/2565 เรื่อง การควบคุมการเดินเรือในแม่น้ําเจ้าพระยาและแม่น้ําป่าสักเป็นการเฉพาะชั่วคราว
สําหรับประเด็นปัญหาของการเกิดอุบัติเหตุรองอธิบดีกรมเจ้าท่า ได้สั่งการให้ สํานักงานเจ้าท่าภูมิภาคสาขาอยุธยา รวบรวมข้อเท็จจริงพร้อมด้วยข้อมูลและเอกสารหลักฐานต่าง ๆ ก่อนประชุมคณะทํางาน เพื่อสรุปสาเหตุในเบื้องต้นของการเกิดอุบัติเหตุ และข้อเสนอแนะในการปรับปรุง ซึ่งนําไปสู่การป้องกันการเกิดอุบัติเหตุต่อไป
รัฐบาลไทย-ข่าวทำเนียบรัฐบาล-รัฐบาลเห็นชอบโครงการศูนย์สุขภาพนานาชาติอันดามัน
วันจันทร์ที่ 17 ตุลาคม 2565
รัฐบาลเห็นชอบโครงการศูนย์สุขภาพนานาชาติอันดามัน
วันจันทร์ที่ 17 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับการท่องเที่ยวเชิงสุขภาพ โดยเห็นชอบโครงการศูนย์สุขภาพนานาชาติอันดามัน
ซึ่งจะตั้งที่ จ.ภูเก็ต ในวงเงิน 5,116 ล้านบาท ระยะเวลาดําเนินการ 5 ปี คือ พ.ศ.2566-2570
เพื่อเป็นสถานที่ผลิตบุคลากรด้านวิทยาศาสตร์สุขภาพ ทําการวิจัยและพัฒนาด้านสาธารณสุข
รวมถึงเป็นสถานพยาบาลขั้นตติยภูมิและเฉพาะทาง คาดว่าจะผลิตบุคลากรตามหลักสูตรได้ปีละ 110 คน
อบรมทักษะแก่บุคลากรในวิชาชีพได้ 1,000 คน/ปี
รองรับการให้บริการแก่ผู้ป่วยโรคซับซ้อนชาวไทยได้ไม่น้อยกว่า 12,500 คน/ปี ผู้ป่วยนอก 300,000 คน/ปี
สร้างรายได้จากการให้บริการรวม 1,900 ล้านบาท/ปี
เพิ่มมูลค่าการท่องเที่ยวให้กับพื้นที่กลุ่มจังหวัดภาคใต้ฝั่งอันดามัน ไม่น้อยกว่าร้อยละ 10
คิดเป็นมูลค่าเพิ่มขึ้นราว 62,000 ล้านบาท/ปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาลลุยลงพื้นที่ให้กำลังใจนักศึกษาอาชีวะในโครงการ Fix It Center ช่วยเหลือประชาชน ซ่อมแซมของใช้ ประหยัดค่าใช้จ่าย
วันอาทิตย์ที่ 6 พฤศจิกายน 2565
รองโฆษกรัฐบาลลุยลงพื้นที่ให้กําลังใจนักศึกษาอาชีวะในโครงการ Fix It Center ช่วยเหลือประชาชน ซ่อมแซมของใช้ ประหยัดค่าใช้จ่าย
รองโฆษกรัฐบาลลุยลงพื้นที่ให้กําลังใจนักศึกษาอาชีวะในโครงการ Fix It Center ช่วยเหลือประชาชน ซ่อมแซมของใช้ ประหยัดค่าใช้จ่าย ลั่นรัฐบาล "พล.อ.ประยุทธ์" ดูแลใกล้ชิดลงลึกถึงรายละเอียด แก้ปัญหาปากท้องถึงชุมชน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (6 พฤศจิกายน2565)ได้ลงพื้นที่ให้กําลังใจน้องๆนักศึกษาจากวิทยาลัยเทคนิคมีนบุรีและวิทยาลัยสารพัดช่างธนบุรี ที่เข้าร่วมเป็นจิตอาสาในโครงการหลักสูตรเพื่อชุมชน (Fix It Center) ที่มาให้บริการพี่น้องประชาชนในพื้นที่ชุมชนสินทวี เขตจอมทอง กรุงเทพฯ ซึ่งเป็นโครงการดีๆที่รัฐบาลโดยกระทรวงศึกษาธิการ ได้ดําเนินการมาอย่างต่อเนื่องในหลายพื้นที่ทั่วประเทศ เพื่อดูแลพี่น้องประชาชน ในการบรรเทาความเดือดร้อน เพราะผลกระทบค่าครองชีพที่สูงขึ้น จากการฟื้นตัวของเศรษฐกิจในปัจจุบัน ในขณะเดียวกันก็เป็นการส่งเสริมให้นักศึกษาที่เข้ามามีส่วนร่วมจากทั่วประเทศ ได้มีประสบการณ์จากการฝึกปฏิบัติจริง เพิ่มทักษะและความเชี่ยวชาญให้สูงขึ้น สร้างแรงจูงใจในการประกอบอาชีพในอนาคตและหัวใจในการให้บริการประชาชน
น.ส.ทิพานัน กล่าวว่า โครงการดังกล่าวเป็นการนํานโยบายของพล.อ.ประยุทธ์ จันทร์โอชานายกรัฐมนตรี ไปดําเนินการสานต่อโดย นางสาวตรีนุช เทียนทอง รัฐมนตรีว่าการกระทรวงศึกษาธิการ ซึ่งได้มีนโยบายช่วยประชาชนถึงในชุมชน ไปตั้งเปิดจุดบริการซ่อมแซมเครื่องใช้ไฟฟ้า อุปกรณ์เครื่องใช้ต่างๆภายในบ้าน มุ้งลวด ซ่อมรถจักรยานยนต์ เปลี่ยนถ่ายน้ํามันเครื่อง พร้อมให้บริการตัดผมฟรี นอกจากนี้ยังมีบริการฝึกอาชีพเพื่อเป็นทางเลือกในการต่อยอดสร้างรายได้เสริม หรือสามารถเป็นอาชีพหลักให้กับพี่น้องประชาชาชนได้อีกด้วย โดยงานวันนี้มีผู้สนใจเข้าร่วมโครงการกว่า 120 คน ซึ่งล้วนมีความพอใจและประทับใจต่อการให้บริการในโครงการของรัฐบาล และมีเสียงเรียกร้องให้จัดโครงการต่อไป
“รัฐบาลภายใต้การนําของ พล.อ.ประยุทธ์ จันทร์โอชา ติดตามดูแลพี่น้องประชาชนอย่างใกล้ชิด และลงลึกถึงรายละเอียดเล็กๆน้อยๆ เพื่อให้ความเป็นอยู่ดีขึ้น ขับเคลื่อนเศรษฐกิจและดูแลสังคมลงลึกในระดับชุมชน เพื่อให้พี่น้องประชาชนสามารถประหยัดค่าใช้จ่ายในการดําเนินชีวิตประจําวันได้ ควบคู่ไปกับภาพใหญ่ในการขับเคลื่อนมาตรการต่างๆเพื่อแก้ไขปัญหาปากท้องให้กับประชาชน เช่น มหกรรมรวมใจแก้หนี้สัญจร ที่กระจายไปทั่วประเทศ เพื่อให้ความช่วยเหลือเรื่องปัญหาหนี้สิน รัฐบาลดูแลประชาชนในทุกมิติ ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมว.พม. ดึงภาคีเครือข่าย หนุน จ.พิษณุโลก เป็นฐานผลิตผู้ดูแลผู้สูงอายุมืออาชีพ พร้อมปั้นนักจัดรายการวิทยุเยาวชนคนรุ่นใหม่
วันอังคารที่ 25 ตุลาคม 2565
รมว.พม. ดึงภาคีเครือข่าย หนุน จ.พิษณุโลก เป็นฐานผลิตผู้ดูแลผู้สูงอายุมืออาชีพ พร้อมปั้นนักจัดรายการวิทยุเยาวชนคนรุ่นใหม่
รมว.พม. ดึงภาคีเครือข่าย หนุน จ.พิษณุโลก เป็นฐานผลิตผู้ดูแลผู้สูงอายุมืออาชีพ พร้อมปั้นนักจัดรายการวิทยุเยาวชนคนรุ่นใหม่
เมื่อวันที่ 24 ต.ค. 65เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีปฐมนิเทศผู้เข้าร่วมโครงการอบรมหลักสูตรผู้ดูแลผู้สูงอายุ (Care Giver) 420 ชั่วโมง จํานวน 55 คน พร้อมทั้งมอบวุฒิบัตรแก่ผู้เข้าร่วมโครงการอบรมนักจัดรายการวิทยุเยาวชน จํานวน 19 คน และหน่วยงานที่ให้การสนับสนุนการดําเนินงานด้านการพัฒนาสังคม จํานวน 4 หน่วยงาน อีกทั้งมอบประกาศนียบัตรแก่องค์กรสําหรับโครงการที่มีผลงานดีเด่น กองทุนส่งเสริมการจัดสวัสดิการสังคม จํานวน 1 องค์กร 1 โครงการ โดยมีคณะผู้บริหารกระทรวง พม. นายภูสิต สมจิตต์ ผู้ว่าราชการจังหวัดพิษณุโลก ผช.ศ.ดร.ชุมพล เสมาขันธ์ อธิการบดีมหาวิทยาลัยราชภัฏพิบูลสงคราม และผู้แทนภาคีเครือข่าย เข้าร่วมงาน ณ มหาวิทยาลัยราชภัฏพิบูลสงคราม จังหวัดพิษณุโลก
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ร่วมกับสํานักงานสาธารณสุขจังหวัดพิษณุโลก มหาวิทยาลัยราชภัฏพิบูลสงคราม และสํานักงานการศึกษานอกระบบและการศึกษาตามอัธยาศัยจังหวัดพิษณุโลก ได้ลงนามบันทึกข้อตกลงความร่วมมือ (MOU) สําหรับการจัดโครงการอบรมหลักสูตรการดูแลผู้สูงอายุ (Care Giver) 420 ชั่วโมง โดยได้รับงบประมาณสนับสนุนจากสถาบันคุณวุฒิวิชาชีพ (TPQI) ซึ่งโครงการนี้จะเป็นจุดเริ่มต้นในพื้นที่จังหวัดภาคเหนือตอนล่างเพื่อเตรียมความพร้อมเข้าสู่สังคมผู้สูงอายุ และนับเป็นโอกาสทองของประเทศไทยที่จะเตรียมมืออาชีพในการดูแลผู้สูงอายุ ซึ่งหวังว่าเราจะใช้มหาวิทยาลัยราชภัฏพิบูลสงคราม จังหวัดพิษณุโลก เป็นฐานการผลิตมืออาชีพด้านนี้
นายจุติ กล่าวต่อไปว่า จังหวัดพิษณุโลกเป็นจังหวัดหนึ่งที่มีผู้ต้องการมาใช้ชีวิตหลังเกษียณมากที่สุด ประกอบกับมหาวิทยาลัยราชภัฏพิบูลสงคราม มีความพร้อมในการฝึกทักษะมืออาชีพในหลายมิติ ไม่เพียงการดูแลพยาบาลเท่านั้น แต่ยังพร้อมในการดูแลเรื่องสุขภาพจิตใจ ภาษา และเทคโนโลยีด้วย ดังนั้น จังหวัดพิษณุโลกจะเป็นศูนย์กลางในการผลิตมืออาชีพในการดูแลผู้สูงอายุ ซึ่งเราจะสร้างทุนมนุษย์ที่มีคุณภาพ มีอาชีพ มีความเจริญและยั่งยืน นอกจากนี้ ประเทศในยุโรปและอีกหลายประเทศ ยังคงขาดแคลนอาชีพผู้ดูแลผู้สูงอายุ ซึ่งคนไทยต้องเตรียมความพร้อมด้านภาษา เมื่อโลกเปิดแล้ว คนไทยจะต้องพร้อมในการแสดงศักยภาพ ด้วยการมีจิตใจดี และความเอาใจใส่ดูแลผู้สูงอายุ จะเป็นปัจจัยสําคัญที่ทําให้อาชีพนี้เป็นอาชีพที่มั่นคงและยั่งยืนสําหรับคนไทย
นายจุติ กล่าวเพิ่มเติมว่า นอกจากนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก ได้ร่วมมือกับสถานีวิทยุกระจายเสียงแห่งประเทศไทยจังหวัดพิษณุโลก จัดโครงการอบรมนักจัดรายการวิทยุเยาวชน นับเป็นการสร้างพื้นฐานสําคัญของการสื่อสาร ถ้าการสื่อสารระหว่างภาครัฐ เอกชน และประชาชน มีความลื่นไหล จะทําให้สังคมไทยมีความสุขมากขึ้น เรามีความแตกต่างทางความคิดได้ แต่เราต้องสื่อสารให้เข้าใจซึ่งกันและกัน และเราต้องร่วมมือกันผลิตนักจัดรายการวิทยุเยาวชน เพื่อจะได้เติบโตเป็นผู้ใหญ่ที่มีทั้งทักษะการฟัง การสื่อสาร และการอยู่ร่วมกัน ซึ่งจะทําให้สังคมไทยน่าอยู่และมีความสุขยิ่งขึ้น
รัฐบาลไทย-ข่าวทำเนียบรัฐบาล-ประกันสังคมต่อยอดนโยบายรัฐบาลดิจิทัล ยกระดับการบริการ จ่ายเงินทดแทนกรณีเจ็บป่วย คลอดบุตร ทุพพลภาพ ตาย ว่างงาน ผ่านระบบพร้อมเพย์  เริ่ม 12 กันยายนนี้
วันเสาร์ที่ 10 กันยายน 2565
ประกันสังคมต่อยอดนโยบายรัฐบาลดิจิทัล ยกระดับการบริการ จ่ายเงินทดแทนกรณีเจ็บป่วย คลอดบุตร ทุพพลภาพ ตาย ว่างงาน ผ่านระบบพร้อมเพย์  เริ่ม 12 กันยายนนี้
รองโฆษกรัฐบาลเผยประกันสังคมต่อยอดนโยบายรัฐบาลดิจิทัล ยกระดับการบริการ จ่ายเงินทดแทนกรณีเจ็บป่วย คลอดบุตร ทุพพลภาพ ตาย ว่างงาน ผ่านระบบพร้อมเพย์  เริ่ม 12 กันยายนนี้
วันนี้(10ก.ย.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าปัจจุบันจํานวนผู้ใช้อินเทอร์เน็ตผ่านอุปกรณ์สื่อสารเคลื่อนที่อยู่ในระดับสูงทําให้สัดส่วนของการดําเนินธุรกรรมผ่านช่องทางออนไลน์การชําระค่าสินค้าและบริการ รวมถึงการรับบริการจากภาครัฐมีสัดส่วนที่เพิ่มขึ้นสอดคล้องกับเป้าหมายของรัฐบาลที่มุ่งส่งเสริมและสนับสนุนบูรณาการทํางานของหน่วยงานภาครัฐให้สามารถการเปิดเผยข้อมูลภาครัฐผ่านเทคโนโลยีดิจิทัลโดยหลายๆหน่วยงานได้ขับเคลื่อนนโยบายรัฐบาลดิจิทัลจนเกิดผลเป็นรูปธรรมสร้างความพึงพอใจต่อประชาชนผู้มาใช้บริการ
นางสาวรัขดาฯกล่าวว่าสํานักงานประกันสังคมเป็นอีกหน่วยงานหนึ่งที่ตอบสนองนโยบายรัฐบาลยกระดับการให้บริการเพิ่มช่องทางการจ่ายเงินประโยชน์ทดแทนกองทุนประกันสังคมกรณีเจ็บป่วยคลอดบุตรทุพพลภาพตายและว่างงานให้กับผู้ประกันตนมาตรา33มาตรา39และผู้มีสิทธิผ่านระบบพร้อมเพย์ เริ่มตั้งแต่วันที่12กันยายน2565เป็นต้นไปเพื่อเพิ่มความสะดวกรวดเร็วโปร่งใสและลดความผิดพลาด
"ผู้ประกันตนไม่ต้องยื่นสําเนาหน้าบัญชีเงินฝากธนาคารกับสํานักงานประกันสังคมในการขอรับประโยชน์ทดแทนแต่ต้องลงทะเบียนพร้อมเพย์ด้วยเลขบัตรประจําตัวประชาชนกับธนาคารที่ผู้ประกันตนเปิดบัญชีไว้ได้ทุกธนาคารทั้งนี้ผู้ประกันตนสามารถยื่นเอกสารขอรับประโยชน์ทดแทนได้ที่สํานักงานประกันสังคมทุกจังหวัดสอบถามข้อมูลเพิ่มเติมโทร.1506ตลอด24ชั่วโมง"นางสาวรัชดาฯกล่าว
—————-
รัฐบาลไทย-ข่าวทำเนียบรัฐบาล-ปลื้ม! ยอดสมาชิก กอช. สะสมเกือบ 2.5 ล้านคน รัฐตั้งเป้าปีนี้ เพิ่มยอดสมาชิกอีก 1.2 แสนคน หนุน ปชช. มีเงินออมในวัยเกษียณ
วันจันทร์ที่ 12 กันยายน 2565
ปลื้ม! ยอดสมาชิก กอช. สะสมเกือบ 2.5 ล้านคน รัฐตั้งเป้าปีนี้ เพิ่มยอดสมาชิกอีก 1.2 แสนคน หนุน ปชช. มีเงินออมในวัยเกษียณ
.....
หลังจากที่รัฐบาลได้กําหนดให้ “การออมเป็นวาระแห่งชาติ” มุ่งส่งเสริมให้ ปชช. มีความมั่นคง มีวินัยการออมในทุกช่วงวัย จนมีรายได้ที่เพียงพอในวัยเกษียณนั้น
.
ล่าสุด กองทุนการออมแห่งชาติ (กอช.) เผยว่า ข้อมูลยอดจํานวนสมาชิก กอช. (ณ 31 ส.ค. 65) มีจํานวนสะสม 2.49 ล้านคน สินทรัพย์รวม จํานวน 1.1 หมื่นล้านบาท นอกจากนี้ ยังตั้งเป้าเพิ่มยอดสมาชิก กอช. ในปี 65 อีก 120,000 คน
.
รัฐบาลขอเชิญชวน ปชช. ที่มีอายุ 15 - 60 ปี เป็นผู้ประกอบอาชีพอิสระ และไม่อยู่ในระบบ “สวัสดิการบําเหน็จ-บํานาญของรัฐหรือนายจ้าง” สมัครเป็นสมาชิก กอช. โดยสิทธิประโยชน์ที่จะได้รับ ดังนี้
.
เงินสมทบจากรัฐบาลในแต่ละปีที่ออม (ม.ค.- ธ.ค.)
• อายุ 15 - 30 ปี รัฐสมทบให้ครึ่งนึงของเงินออมแต่ละครั้ง โดยรวมกันทั้งปีไม่เกิน 600 บาท
• อายุ 31 - 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท
• อายุ 51 - 60 ปี รัฐสมทบให้เท่ากันกับเงินออมแต่ละครั้ง โดยรวมกันทั้งปีไม่เกิน 1,200 บาท
.
สําหรับดอกผลจากการลงทุนที่รัฐบาลค้ําประกันผลตอบแทนไม่ต่ํากว่าดอกเบี้ยเงินฝากประจํา 12 เดือนของ 7 ธนาคาร และจะได้เมื่อออมถึงอายุครบ 60 ปี พร้อมรับบํานาญทุกเดือนตลอดชีวิต
.
ทั้งนี้ ปชช. ที่มีความสนใจสามารถสอบถาม/ดูรายละเอียด เพิ่มเติมได้ที่
• กองทุนการออมแห่งชาติ สายด่วนเงินออม โทร. 02-049-9000
• Line : @nsf.th
• Facebook Page : กองทุนการออมแห่งชาติ
•www.nsf.or.th
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เคาะวงเงิน 796 ล้านบาท แก้ปัญหาพื้นที่เสี่ยงน้ำท่วม - ภัยแล้ง 6,364 ครัวเรือน
วันศุกร์ที่ 30 กันยายน 2565
ครม. เคาะวงเงิน 796 ล้านบาท แก้ปัญหาพื้นที่เสี่ยงน้ําท่วม - ภัยแล้ง 6,364 ครัวเรือน
.....
ที่ประชุมครม. (27 ก.ย. 65) อนุมัติงบกลาง วงเงิน 796 ล้านบาท สําหรับใช้สนับสนุน 2 โครงการสําคัญ เพื่อเพิ่มประสิทธิภาพการะบายน้ํา เตรียมเครื่องจักรเครื่องมือ และเร่งแก้ไขปัญหาความเดือดร้อนของประชาชนจากพื้นที่เสี่ยงการเกิดอุทกภัยและภัยแล้ง
.
1. โครงการแก้ไขปัญหาภัยแล้งเพื่อการอุปโภคบริโภค ด้วยระบบ Water Treatment System เพื่อรองรับสถานการณ์ภัยแล้งและฝนทิ้งช่วง ขององค์การบริหารส่วนจังหวัดสุพรรณบุรี สร้างระบบผลิตน้ําประปาที่สามารถบําบัดค่าความเป็นกรด - ด่าง ความขุ่นและสีของน้ํา รวมถึงสารในน้ําให้ได้คุณภาพตามมาตรฐาน เพื่อผลิตน้ําประปาสําหรับการอุปโภคบริโภค โดยกําหนดให้ดําเนินการในบริเวณที่มีความพร้อมใน 6 อําเภอของ จ.สุพรรณบุรี ได้แก่ อ.สามชุก อ.บางปลาม้า อ.สองพี่น้อง อ.หนองหญ้าไซ อ.เดิมบางนางบวช และ อ.ศรีประจันต์
.
2. โครงการจัดหาเครื่องสูบน้ําแบบชนิดเคลื่อนที่เร็ว ขับด้วยระบบ ไฮดรอลิค ขนาดท่อส่งไม่น้อยกว่า 42 นิ้ว จํานวน 30 เครื่อง โดยกรมชลประทานจะบริหารจัดการให้มีการหมุนเวียนไปในพื้นที่ที่มีความจําเป็นต่อไป
.
ซึ่ง 2 โครงการนี้ สํานักงานทรัพยากรน้ําแห่งชาติคาดว่าจะมีครัวเรือนที่ได้รับประโยชน์ ประมาณ 6,364 ครัวเรือน รวมถึงสามารถสนับสนุนการป้องกัน บรรเทา และแก้ไขปัญหาภัยพิบัติอุทกภัย ภัยแล้ง หรือภัยอื่น ๆ อันเกิดจากน้ําได้ทันต่อสถานการณ์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ชี้แนวโน้มฝุ่น PM 2.5 เพิ่ม แนะตรวจสอบคุณภาพอากาศ ที่เว็บไซต์ air4thai.pcd.go.th ก่อนออกจากบ้าน
วันพฤหัสบดีที่ 20 ตุลาคม 2565
สธ. ชี้แนวโน้มฝุ่น PM 2.5 เพิ่ม แนะตรวจสอบคุณภาพอากาศ ที่เว็บไซต์ air4thai.pcd.go.th ก่อนออกจากบ้าน
.....
กระทรวงสาธารณสุข เผยขณะนี้หลายพื้นที่มีรายงานค่าฝุ่นละอองขนาดเล็กไม่เกิน 2.5 ไมโครกรัม หรือฝุ่น PM 2.5 เพิ่มขึ้น โดยเฉพาะในพื้นที่กทม. พบค่าฝุ่นในระดับสีส้ม คุณภาพอากาศเริ่มมีผลกระทบต่อสุขภาพหลายพื้นที่ ดังนั้น ขอให้ประชาชนตรวจสอบสถานการณ์ฝุ่นก่อนออกนอกบ้านจากเว็บไซต์ air4thai.pcd.go.th หรือแอปพลิเคชัน “Air4Thai” ของกรมควบคุมมลพิษ ซึ่งจะระบุค่าดัชนีคุณภาพอากาศ พร้อมระดับสี และคําแนะนําในการปฏิบัติตัว
.
- สีฟ้า ค่าฝุ่น PM 2.5 : 0 - 25 มคก./ลบ.ม. คุณภาพอากาศอยู่ในระดับดีมาก เหมาะสําหรับกิจกรรมกลางแจ้งและการท่องเที่ยว
.
- สีเขียว : 26 - 37 มคก./ลบ.ม. คุณภาพอากาศระดับดี สามารถทํากิจกรรมกลางแจ้งและการท่องเที่ยวได้ตามปกติ
.
- สีเหลือง : 38 - 50 มคก./ลบ.ม. คุณภาพอากาศระดับปานกลาง สามารถทํากิจกรรมกลางแจ้งได้ตามปกติ ส่วนผู้ที่ต้องดูแลสุขภาพเป็นพิเศษ หากมีอาการ ไอ หายใจลําบาก ระคายเคืองตา ควรลดระยะเวลาการทํากิจกรรมกลางแจ้ง
.
- สีส้ม : 51 - 90 มคก./ลบ.ม. คุณภาพอากาศเริ่มมีผลกระทบต่อสุขภาพ ควรลดเวลากิจกรรมกลางแจ้ง หรือใช้อุปกรณ์ป้องกันตนเองหากมีความจําเป็น หากมีอาการทางสุขภาพควรปรึกษาแพทย์
.
- สีแดง : ค่าฝุ่น PM 2.5 ตั้งแต่ 91 มคก./ลบ.ม.ขึ้นไป คุณภาพอากาศอยู่ในระดับที่มีผลกระทบต่อสุขภาพ ทุกคนควรหลีกเลี่ยงกิจกรรมกลางแจ้ง หรือใช้อุปกรณ์ป้องกันตนเองหากมีความจําเป็น และหากมีอาการทางสุขภาพควรปรึกษาแพทย์
.
นอกจากการดูแลสุขภาพร่างกายให้แข็งแรง พักผ่อนให้เพียงพอแล้ว ควรช่วยกันลดการสร้างมลพิษทางอากาศ เช่น การใช้เตาถ่าน การจุดธูปเทียน การเผาขยะ เป็นต้น
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-มางานนี้ ...ลูกหนี้ สบายใจ “มหกรรมร่วมใจแก้หนี้” ครั้งที่ 1 บสย. ส่ง มาตรการ “พร้อมช่วย” ลดหนี้ค้ำ ประคองธุรกิจ
วันพฤหัสบดีที่ 3 พฤศจิกายน 2565
มางานนี้ ...ลูกหนี้ สบายใจ “มหกรรมร่วมใจแก้หนี้” ครั้งที่ 1 บสย. ส่ง มาตรการ “พร้อมช่วย” ลดหนี้ค้ํา ประคองธุรกิจ
บสย. ช่วยประคองธุรกิจ SMEs ในงาน “มหกรรมร่วมใจแก้หนี้” ช่วยลูกหนี้ค้ํา ตัดต้น หนี้ลด หมดเร็ว ผ่อนเบา ดอกเบี้ย 0% ยาว 7 ปี  เสริมสภาพคล่องธุรกิจ ร่วมสถาบันการเงิน เติมทุน พร้อมค้ํา ผ่านโครงการใหม่ BI 7
​นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งานมหกรรมร่วมใจแก้หนี้ ระหว่างวันที่ 4-6 พฤศจิกายน นี้ ณ อิมแพค ฮอลล์ 5 เมืองทองธานี จะเป็นโอกาสดีของ ลูกหนี้ ทุกกลุ่ม ลูกหนี้ ที่เป็นผู้ประกอบการ SMEs และ ลูกหนี้ค้ําประกันสินเชื่อ บสย. ที่จะได้รับมอบสิทธิประโยชน์มากมายจากงานนี้ โดย บสย. จัดเต็ม 3 มาตรการช่วยเหลือลูกหนี้ บสย.ในงาน ได้แก่
1.มาตรการ บสย.พร้อมช่วย ผ่อนปรน ลูกหนี้ค้ําประกันสินเชื่อ 3 ระดับตามความสามารถในการชําระหนี้ เพื่อบรรเทาภาระหนี้ 3 ระดับ ได้แก่ 1.ตัดเงินต้น หนี้ลด หมดเร็ว 2. ดอกเบี้ย 0% และเน้นตัดเงินต้น 3.ผ่อนนาน 7 ปี ยืดระยะเวลาให้ลูกหนี้ไปต่อได้
2.มาตรการเสริมสภาพคล่อง เปิดโครงการใหม่ล่าสุด ค้ําประกันสินเชื่อ BI 7 วงเงิน 10,000 ล้านบาท รองรับความต้องการผู้ประกอบการ SMEs ทุกกลุ่มที่ต้องการสินเชื่อ แต่ยังขาดหลักประกัน วงเงินค้ําสูงสุดต่อราย 100 ล้านบาท ระยะเวลาค้ําประกันสูงสุด 10 ปี พร้อมแคมเปญพิเศษ “บสย. ออก LG ฟรีค่าดําเนินการค้ําประกัน“สําหรับผู้ที่เข้าลงทะเบียนภายในงาน ณ บูธ บสย. SFI 7
3.ศูนย์ที่ปรึกษาทางการเงิน SMEs (บสย.F.A. Center) ยกขบวนให้คําปรึกษาปัญหาหนี้ ปรับโครงสร้างหนี้ ตลอดงาน 3 วัน พร้อมบริการตรวจสุขภาพทางการเงิน Line TCG First
สอบถามข้อมูล บสย.Call Center 02-890-9999
รัฐบาลไทย-ข่าวทำเนียบรัฐบาล-ลดต้นลดดอก ! รัฐปรับปรุงสัญญาเช่าซื้อรถยนต์-จักรยานยนต์ ให้คิดดอกเบี้ยจากเงินต้นคงเหลือแต่ละงวด สร้างความเป็นธรรมแก่ทุกฝ่าย เริ่ม ม.ค.66
วันอาทิตย์ที่ 23 ตุลาคม 2565
ลดต้นลดดอก ! รัฐปรับปรุงสัญญาเช่าซื้อรถยนต์-จักรยานยนต์ ให้คิดดอกเบี้ยจากเงินต้นคงเหลือแต่ละงวด สร้างความเป็นธรรมแก่ทุกฝ่าย เริ่ม ม.ค.66
.....
คณะกรรมการว่าด้วยสัญญา ประกาศ เรื่องให้ธุรกิจให้เช่าซื้อรถยนต์และรถจักรยานยนต์เป็นธุรกิจที่ควบคุมสัญญา โดยกําหนดให้ อัตราดอกเบี้ยสําหรับสินเชื่อเช่าซื้อเป็นแบบลดต้นลดดอก คือ คิดดอกเบี้ยจากเงินต้นคงเหลือในแต่ละงวด และตามกลไกตลาดโดยรถยนต์ใหม่ไม่เกิน 10% ต่อปี รถยนต์ใช้แล้วไม่เกิน 15% ต่อปี และรถจักรยานยนต์ไม่เกิน 23% ต่อปี ทั้งนี้ อาจปรับเปลี่ยนอัตราดอกเบี้ยให้สอดคล้องกับสภาพเศรษฐกิจของประเทศทุก 3 ปี
.
หากผู้เช่าซื้อต้องการชําระเงินทั้งหมดในคราวเดียวเพื่อปิดบัญชี ผู้ให้เช่าซื้อจะต้องให้ส่วนลด โดยกรณีชําระค่างวดมาแล้วไม่เกิน 1 ใน 3 ของค่างวดในสัญญา ให้ได้รับส่วนลดไม่น้อยกว่า 60% ของดอกเบี้ยที่ยังไม่ถึงกําหนดชําระ กรณีชําระค่างวดมาแล้วไม่น้อยกว่า 1 ใน 3 แต่ไม่เกิน 2 ใน 3 ให้ได้รับส่วนลดไม่น้อยกว่า 70% ของดอกเบี้ยที่ยังไม่ถึงกําหนดชําระ และกรณีชําระมาแล้วเกิน 2 ใน 3 ให้ได้รับส่วนลดทั้งหมดของดอกเบี้ยที่ยังไม่ถึงกําหนดชําระ ทั้งนี้ มีผลบังคับใช้ประมาณวันที่ 10 ม.ค.66 สัญญาที่ทําก่อนวันประกาศนี้ใช้บังคับ ให้คงใช้บังคับได้ต่อไป
.
อ่านเพิ่มเติม คลิก >>https://www.thaigov.go.th/news/contents/details/60646
.
อ่านประกาศ คลิก >>https://ratchakitcha2.soc.go.th/pdfdownload/...
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. อนุมัติงบกลาง 297 ลบ. จ่ายค่าจัดการศพผู้สูงอายุ 3,000 บ./ราย กว่า 9.3 หมื่นคน
วันพฤหัสบดีที่ 8 กันยายน 2565
ครม. อนุมัติงบกลาง 297 ลบ. จ่ายค่าจัดการศพผู้สูงอายุ 3,000 บ./ราย กว่า 9.3 หมื่นคน
.....
ที่ประชุม ครม. (6 ก.ย. 65) อนุมัติงบกลางปี 65 วงเงิน 279.38 ล้านบาท เพื่อเป็นเงินสนับสนุนค่าจัดการศพผู้สูงอายุตามประเพณีรายละ 3,000 บ. เพิ่มเติมในช่วงเดือน ต.ค. 64 - พ.ค. 65 จํานวน 93,127 ราย ซึ่งคุณสมบัติผู้สูงอายุที่จะได้รับเงินค่าจัดการศพฯ มีดังนี้
.
1.อายุเกิน 60 ปีบริบูรณ์ขึ้นไป สัญชาติไทย
2.เป็นผู้มีบัตรสวัสดิการแห่งรัฐ หรือมีคุณสมบัติตามเกณฑ์บัตรสวัสดิการแห่งรัฐ โดยจะต้องมีหนังสือรับรองตามที่กรมกิจการผู้สูงอายุกําหนด
3.อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ ดูแล คุ้มครอง หรือสถานใด ๆ ของรัฐ - อปท. ที่ดําเนินการจัดการศพตามประเพณี
.
ผู้ยื่นคําขอ (ครอบครัว ญาติผู้รับผิดชอบจัดการศพ) จะต้องยื่นคําขอในท้องที่ตามทะเบียนบ้านของผู้สูงอายุ (สํานักงานเขต/ พม. จังหวัด/ ที่ว่าการอําเภอ/ เทศบาล/ อบต.) ภายใน 6 เดือน นับตั้งแต่วันที่ออกใบมรณบัตร พร้อมเอกสารสําคัญ เช่น ใบมรณบัตร บัตรสวัสดิการแห่งรัฐของผู้สูงอายุหรือหนังสือรับรอง บัตรประชาชน สมุดบัญชีหรือเลขที่บัญชีธนาคารของผู้ยื่นคําขอ แบบคําขอรับเงินสงเคราะห์และรับรองผู้รับผิดชอบในการจัดการศพผู้สูงอายุตามประเพณี (ศผส.01) หรือ (ศผส.02) แล้วแต่กรณี ฯลฯ
#ไทยคู่ฟ้า#ร่วมต้านโควิด19
-------------------